text: गडकरी ने कहा कि गंगा नदी को स्वच्छ बनाने के अलावा इसकी सहायक नदियों तथा मुख्य नदी में मिलने वाले नालों को भी साफ करने के लिए काम किया जा रहा है। गडकरी ने कहा, ये सभी कार्य निजी कंपनियों द्वारा किए जा रहे हैं और मैंने कोई भी जिम्मेदारी किसी निगम को नहीं दी है। इन परियोजनाओं को आगे ले जाने के लिए मैं सरकार पर निर्भर नहीं रह सकता। इसलिए हमने सर्वश्रेष्ठ आई टी विधियों के जरिए इनकी निगरानी का जिम्मा निजी क्षेत्र को सौंपा है।